CELEX: 32021D0722
Language: fi
Date: 2021-05-03 00:00:00
Title: Komission päätös (EU) 2021/722, annettu 3 päivänä toukokuuta 2021, eurooppalaisen tilastoja käsittelevän neuvoa-antavan komitean kolmen nykyisen jäsenen toimikausien uusimisesta ja kahden uuden jäsenen nimeämisestä

4.5.2021   
               
               
                  FI
               
               
                  Euroopan unionin virallinen lehti
               
               
                  L 154/5
               
            
         KOMISSION PÄÄTÖS (EU) 2021/722,
         annettu 3 päivänä toukokuuta 2021,
         eurooppalaisen tilastoja käsittelevän neuvoa-antavan komitean kolmen nykyisen jäsenen toimikausien uusimisesta ja kahden uuden jäsenen nimeämisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen tilastoja käsittelevän neuvoa-antavan komitean perustamisesta ja neuvoston päätöksen 91/116/ETY kumoamisesta 11 päivänä maaliskuuta 2008 tehdyn Euroopan parlamentin ja neuvoston päätöksen N:o 234/2008/EY (1) ja erityisesti sen 4 artiklan 1 kohdan a alakohdan,
         sekä katsoo seuraavaa:
         
                     (1)
                  
                  
                     Komission päätöksellä 2016/C 12/02 (2) nimettiin neljä jäsentä eurooppalaiseen tilastoja käsittelevään neuvoa-antavaan komiteaan, jäljempänä ’komitea’, viiden vuoden toimikaudeksi. Kyseisten jäsenten toimikaudet päättyivät 31 päivänä joulukuuta 2020. Kolme näistä jäsenistä on suostunut toimikausiensa uusimiseen.
                  
               
                     (2)
                  
                  
                     Yksi päätöksellä 2016/C 12/02 nimetyistä neljästä jäsenestä ei ole käytettävissä uutta toimikautta varten, ja sen vuoksi hänet olisi korvattava.
                  
               
                     (3)
                  
                  
                     Muut kahdeksan jäsentä nimettiin komission päätöksellä 2019/C 63/05 (3). Heidän toimikausiensa on määrä päättyä vuonna 2024. Yksi näistä kahdeksasta jäsenestä on kuitenkin eronnut, ja sen vuoksi hänet olisi korvattava hänen toimikautensa jäljellä olevaksi ajaksi.
                  
               
                     (4)
                  
                  
                     Päätöksellä 2019/C 63/05 vahvistetun varallaololuettelon vanhennuttua jäsenvaltiot ovat toimittaneet komissiolle sen pyynnöstä luettelon ehdokkaista, joilla on vankka tilastoalan pätevyys, jotta komiteaan voidaan nimetä uudet jäsenet.
                  
               
                     (5)
                  
                  
                     Komissio on pyrkinyt nämä kaksi uutta jäsentä valitessaan varmistamaan, että he edustavat tasapuolisesti unionin tilastojen käyttäjiä, tilastokyselyihin vastaajia ja muita sidosryhmiä (mukaan luettuina tiedeyhteisö, työmarkkinaosapuolet ja kansalaisyhteiskunta).
                  
               
                     (6)
                  
                  
                     Komissio on kuullut Euroopan parlamenttia ja neuvostoa toimikausien uusimisesta ja uusista nimityksistä, ja nämä toimielimet ovat antaneet asiasta myönteisen lausunnon,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Uusitaan jäsenten Claudiu HERTELIU, Ariane KÖNIG ja Biruta SLOKA toimeksiannot viiden vuoden toimikaudeksi, joka alkaa 1 päivänä tammikuuta 2021 ja päättyy 31 päivänä joulukuuta 2025.
         
         
            2 artikla
            Nimetään Roxane SILBERMAN eurooppalaisen tilastoja käsittelevän neuvoa-antavan komitean jäseneksi viiden vuoden toimikaudeksi, joka alkaa 1 päivänä tammikuuta 2021 ja päättyy 31 päivänä joulukuuta 2025.
         
         
            3 artikla
            Nimetään Antti RIPATTI eurooppalaisen tilastoja käsittelevän neuvoa-antavan komitean jäseneksi kaudeksi, joka alkaa 1 päivänä tammikuuta 2021 ja päättyy 8 päivänä toukokuuta 2024.
         
         
            4 artikla
            Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 3 päivänä toukokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 73, 15.3.2008, s. 13.
         
            (2)  Komission päätös, annettu 14 päivänä tammikuuta 2016, eurooppalaisen tilastoja käsittelevän neuvoa-antavan komitean neljän jäsenen nimeämisestä (2016/C 12/02) (EUVL C 12, 15.1.2016, s. 2).
         
            (3)  Komission päätös, annettu 14 päivänä helmikuuta 2019, eurooppalaisen tilastoja käsittelevän neuvoa-antavan komitean kahdeksan jäsenen nimeämisestä (2019/C 63/05) (EUVL C 63, 18.2.2019, s. 4).